《盘古庙诗》
明代·邹德溥

萧萧遗庙夕阳天，野店参差曲涧边。万古乾坤心上辟，于令日月掌中悬。

有无石匣沧波隐，仿佛仙衣碧草传。我亦离形游太始，停舟问讯思逌然。

作者简介：江西安福人，字汝光，号四山。邹德涵弟。万历十一年进士。官至司经局洗马。其所居为锦衣卫千户霍文炳故居，以发其藏金，为东厂所劾，革职追赃。有《易会》、《春秋匡解》、《畏圣录》。